13 



ning dannes noget frit Jod, som det næsten er umuligt at faa 

 fuldstændigt bort fra Saltet; jeg har derfor efter nogen Tids 

 Udvaskning med Vinaand lufttørret Saltet og derpaa bragt det 

 paa Sugefiltret og udvasket med Vinaand paa 90%, indtil denne 

 gik næsten ufarvet igjennem; en lys gul Farve vedbliver den at 

 have. Derpaa lufttørres Saltet og faas da som et gult krystal- 

 linsk Pulver, isomorft med Bromidet. At det under Udvask- 

 ningen med Vinaand synes at antage en noget forandret Farve, 

 har intet at betyde , da den oprindelige Farve vender tilbage 

 efter Tørringen ; rimeligvis mister det lidt Krystalvand, som atter 

 optages. 



Roseochromjodid er meget letopløseligt i Vand, men den 

 vandige Opløsning dekomponeres, ligesom de i det foregaaende 

 omtalte Salte, ved Kogning eller Henstand; et Par Draaber 

 svag Syre er tilstrækkeligt til at beskytte den derimod. 



Det modstaar Indvirkningen af stærk Jodbrinte endnu bedre 

 end Bromidet modstaar stærk Brombrinte, idet det ikke ved 

 Henstand dermed undergaar nogen Forandring og taaler Kog- 

 ning dermed i nogen Tid uden at forandres kjendeligt; op- 

 varmes det i et Reagensglas med stærk Jodbrinte til heftig 

 Kogning, synes det efterhaanden at opløse sig, og der udskilles 

 ved yderligere heftig Kogning el violet Bundfald, der er næsten 

 uopløseligt i Vædsken og uden Tvivl er Jodopurpureochromjodid. 

 Ved Behandling af Roseojodidet i en Skaal med stærk Jodbrinte 

 har jeg holdt Saltet ved jævn Kogning i flere Minutter uden at 

 bemærke den nævnte Omdannelse. 



Det fremgaar saaledes tydeligt, at Overgangen til Purpureo- 

 salt finder lettest Sted hos Chloridet, langsommere hos Bromidet 

 og med temmelig stor Vanskelighed hos Jodidet. Dette taaler, 

 ligesom Bromidet, Opbevaring i lang Tid uden at undergaa 

 nogen Forandring. 



Opløsningen af Jodidet giver med Ferridcyankalium, 

 efter Omrystning, det samme karakteristiske Bundfald som de 

 foregaaende Roseosalte. 



